Rygte: Facebook lancerer intelligente højttalere

Facebook lancerer angiveligt to nye intelligente højttalere i juli måned. De to højttalere, der internet hos Facebook kaldes for “Fiona” og “Aloha” skal konkurrere direkte mod Amazon Echo – og den største af modellerne, Aloha, vil have både stemme- og ansigtsgenkendelse. Det skriver nyhedstjenesten Digitimes.

15-tommer skærm

Rygterne om Facebook-højttalere dukkede op allerede sidste år, og siden er det dryppet med detaljer. Aloha skal være en stor krabat med indbygget 15-tommer trykfølsom skærm og indbyggede sociale funktioner via Facebook og Messenger. Der gættes på, at den vil kunne foretage videoopkald.

Fiona vil være en mindre og mere traditionel højttaler med en indbygget assistent.

Modulær smart-enhed

Facebook nægter naturligvis at reagere på rygterne. Der er heller ikke sluppet billeder ud af højttalerne, men for et halvt år siden søgte Facebook om patent på en modulær smart-enhed. Det ligner dog mere en (klodset) telefon – se en tegning herunder.

Rygte: Facebook lancerer intelligente højttalere